text: Hundehvalp i bedring
  31 januar 2012 kl. 16.36
  Den lille hund, Malí, der i går blev bidt af to Sibirian Husky-hunde, har det bedre.
  Hundens tilstand er dog stadig kritisk. Det oplyser dens ejer i dag til TV SYD.
  Ejeren har fået mange sympati-tilkendegivelser, men har ikke hørt fra ejeren af de to løse hunde, der overfaldt hvalpen.
  Den ni måneder gamle Lhasa Apso blev mandag eftermiddag overfaldet af to store slædehunde i Hjerting ved Esbjerg. Hunden er indlagt på et dyrehospital og er stadig i livsfare. Dens ene lunge er skadet.
  Politiet efterlyser en mand, som var ude og løbe med de to hunde, der ikke var i snor.
  Ejeren af Lhasa Apsoen har set på billeder af hunderacer for at identificere at det formodentlig er to lyse Sibirian Husky der har bidt den den 24 cm. høje tæve.
  